**TÖÖVÕTULEPING nr**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **teenuse pakkuja,** keda esindab [Vali sobiv] alusel , teiselt poolt,

keda nimetatakse edaspidi lepingus **pool** või ühiselt **pooled**,

sõlmisid käesoleva töövõtulepingu, edaspidi **leping** erimenetluse „……………..Osa…….“, Viitenumber:“………………“ tulemusena alljärgnevas:

1. **Üldsätted** 
   1. Lepingu eesmärk on tagada käesoleva lepingu lisas 1 Osa…. (Objektide nimekiri ) välja toodud objektidele tehnilise valve (sh videovalve), evakuatsioonivalgustuse, tuletõkke-, evakuatsiooniuste ja automaatse tulekahjusignalisatsioonisüsteemi hooldusteenuse ostmine (edaspidi ka teenus).
   2. Leping sõlmitakse riigihanke „………………“” (viitenumber ………..) Osa….. tulemusena, riigihanke alusdokumentides (edaspidi alusdokumendid) esitatud tingimustel ja edukaks tunnistatud pakkumuses esitatud andmete alusel.
   3. Pooled juhinduvad omavahelistes suhetes riigihanke alusdokumentidest, lepingust, lisadest ning nendes reguleerimata küsimustes Eesti Vabariigis kehtivatest õigusaktidest, eelkõige riigihangete seaduses ja võlaõigusseaduses sätestatust.
   4. Riigihanke alusdokumendid, nende muudatused, tellija lisaselgitused huvitatud isikute päringutele ja teenusepakkuja pakkumus on lepingu lahutamatuks osaks.
   5. Lepingul on lepingu sõlmimise ajal järgnevad lisad:
      1. Lisa 1 Objektide nimekiri
      2. Lisa 2 Teenuseosutaja ……………..pakkumus vormil „Hinnaloend“
      3. Lisa 3 Isikuandmete töötlemise nõuded volitatud isikule
      4. Lisa 4 Andmetöötluse tingimused volitatud isikule
2. **Nõuded teenusele** 
   1. Lepingu esemeks olev teenus tuleb teostada nõuetekohaselt, kvaliteetselt ja tähtaegselt kooskõlas riigihanke alusdokumentide ja lepinguga.
   2. Teenus peab vastama alusdokumentides toodud kirjeldusele.
   3. Teenuse pakkuja peab viivitamata teavitama tellijat võimalikest takistustest teenuse teostamisel, samuti muudest asjaoludest, mis võivad mõjutada või takistada lepingus sätestatud kohustuste nõuetekohast või õigeaegset täitmist.
3. **Lepingu maksumus ja tasumine.**
   1. Osutatava valveteenuse ja hooldusteenuse maksumused ühes kuus objektide kaupa on toodud teenuse pakkuja poolt pakkumuses esitatud dokumendis „Lisa 2 Osa…… Hinnaloend“.
   2. Teenuse hinnale lisandub tellimuse korral:
      1. Väljakutse tasu …. eurot/kord, mille lisandub käibemaks kehtivas määras;
      2. täiendavate hooldus/remonttööde tunni hind… eurot, millele lisandub käibemaks kehtivas määras
      3. kuutasu, plaanivälise hoolduse või täiendavate remonttööde käigus vahetatud seadmete, detailide jms maksumus
   3. Tellija tasub teenusepakkujale lepingu täitmise eest teenusepakkuja poolt esitatud arvete alusel üks kord kuus, eelneval kuul osutatud teenuste eest.
   4. Lepingu kogumaksumus on ………….eurot, millele lisandub käibemaks. Lepingu tegelik kogumaksumus võib muutuda sõltuvalt lisateenuse vajadustest või täiendavate objektide lisandumisest või ärajäämisest lepingu perioodi jooksul.
   5. Lepingu mahu suurendamine või vähendamine, fikseeritakse kirjalikult lepingu lisana. Muudatused mahus ei tohi ületada 10% lepingu kogumaksumusest.
   6. Teenuse pakkuja esitab tellijale üks kord kuus iga eelneva kuu kohta (hiljemalt 10. kuupäevaks) osutatud teenuste maksumuse objektide lõikes (Exceli tabelina), milles peavad kajastuma selle koostamise aluseks olevad arvestused (kuuhooldus, plaaniväline hooldus, tehniline valve, videovalve, täiendavad remonttööd, vahetatud seadmed jne).
   7. Teenuse pakkuja esitab arve vaid elektrooniliselt. Arve maksetähtaeg peab olema vähemalt 15 (viisteist) päeva. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
4. **Teenusepakkuja kohustused ja õigused** 
   1. Teenusepakkuja kohustub:
      1. osutama teenust tähtaegselt, kvaliteetselt, kooskõlas lepingus sätestatuga. Lepingus sätestamata omaduste osas peab teenus olema vähemalt keskmise kvaliteediga ja vastama sarnastele teenustele tavaliselt esitatavatele nõuetele.
      2. teostama lepingu täitmise käigus kõik teenused ja toimingud, mis ei ole lepingus sätestatud, kuid mis oma olemuselt kuuluvad lepingu täitmisega seotud teenuse hulka.
      3. tagama, et temal ja töötajatel on lepingu täitmise perioodil olemas kõik vajalikud registreeringud, sertifikaadid, litsentsid, load või nõusolekud ning teenust osutavad isikud on kvalifitseeritud, nõutavate oskuste, tehniliste ja ohutusalaste teadmistega ning kogemusega
      4. juhinduma tellijale teenuse osutamisel teenuste osutamist reguleerivatest õigusaktidest, lepingust ja selle lisadest.
      5. teavitama tellijat koheselt asjaoludest, mis takistavad või võivad takistada teenuse kasutamist;
      6. andma tellijale nende nõudmisel teavet teenuse kohta;
      7. arvestama teenuse teostamisel töötava asutuse tingimustega ja pöörama teenuse teostamisel erilist tähelepanu ehitises või selle territooriumil viibivate isikute ohutusele.
   2. Teenusepakkujal on õigus:
      1. saada teenuse teostamise eest tasu vastavalt lepingus sätestatud tingimustele ning korrale;
      2. saada tellijalt teenuse tagamiseks vajalikku teavet;
      3. katkestada või jätta täitmata teenuse osutamine vääramatu jõu takistustest (force majore) tingituna. Vääramatuks jõuks loevad pooled ettenägematuid olukordi ja sündmusi, mis ei olene nende tahtest, sh. loodusõnnetused, sõjad, riigivõimu- ja valitsemisorganite otsused või korraldused, streigid, töökatkestused, samuti muud sündmused, mida Eestis kehtiv seadusandlus tunnistab vääramatu jõuna.
5. **Tellija kohustused ja õigused** 
   1. Tellija kohustub:
      1. maksma teenusepakkujale tasu vastavalt lepingule;
      2. andma teenusepakkujale teenuse tagamiseks vajalikku teavet;
      3. võimaldama teenusepakkujale juurdepääsu kõigile objektidele ja ruumidele, mis on vajalikud lepinguga võetud kohustuste täitmiseks;
   2. Tellijal on õigus:
      1. nõuda teenusepakkujalt lepingus sätestatud tähtaegadest, kvaliteedinõuetest ja maksumusest kinnipidamist;
      2. teostada kontrolli teenuse teostamise mahu ja kvaliteedi vastavuse kohta kehtestatud nõuetele ning nõuda mittekvaliteetselt tehtud teenuse ümbertegemist teenusepakkuja kulul.
      3. saada teenusepakkujalt teavet hooldustöö tegemise käigu kohta;
      4. nõuda teenusepakkujalt lepingu rikkumisega tekitatud kahju hüvitamist;
      5. omada ligipääsu vajalikele funktsionaalustele ja andmetele ülesannete täitmiseks;
      6. Mittevastavuse ilmnemisel on tellijal õigus anda tähtaeg puuduste kõrvaldamiseks või lõpetada leping enne tähtaega.
6. **Konfidentsiaalsus**
   1. Teenuse pakkuja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi. Kui teenuse pakkujal tekib kahtlus, kas teave on hõlmatud konfidentsiaalsus kohustusega, siis on ta kohustatud tellijalt kirjaliku taasesitamist võimaldavas vormis küsima, kas teave on hõlmatud konfidentsiaalsuskohustusega.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul või kui pool on õigusaktidest tulenevalt kohustatud informatsiooni avaldama.
   3. Teenuse pakkuja kohustub mitte kasutama konfidentsiaalset teavet mitte ühelgi viisil isikliku kasu saamise eesmärgil ega kolmandate isikute huvides.
   4. Teenuse pakkuja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Teenuse pakkuja kohustub võtma organisatsioonilisi, füüsilisi ja infotehnilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
   6. Tulenevalt konfidentsiaalse informatsiooni laadist on tellijal õigus seada täiendavaid nõuded ja/või juhised isikuandmete töötlemiseks.
7. **Poolte vastutus**
   1. Pooled kannavad teineteise ees vastutust lepingu järgsete kohustuste mittenõuetekohase täitmise või täitmata jätmise korral vastavalt lepingu sätetele ja kehtivatele õigusaktidele.
   2. Lepingust tulenevate kohustuste täitmata jätmise või mittekohase täitmisega teisele poolele

tekitatud otsese varalise kahju eest kannavad pooled täielikku vastutust selle kahju ulatuses.

* 1. Kohustuse rikkumine on vabandatav, kui pool rikkus kohustust vääramatu jõu tõttu.
  2. Teenuse pakkuja vastutab kõikide isikute eest, keda kasutatakse oma lepingujärgsete kohustuste täitmisel.
  3. Lepingust tulenevad kohustused täitmata jätnud või mittenõuetekohaselt täitnud pool hüvitab teisele poolele sellega tekitatud otsese varalise kahju.
  4. Kui teenuse pakkuja ei teosta lepingujärgseid teenuseid nõuetekohaselt, on tellijal õigus nõuda leppetrahvi kuni 0,1 % lepingu maksumusest iga rikkumise eest.
  5. Kui teenuse pakkuja viivitab kohustuste täitmisega, on tellijal õigus nõuda leppetrahvi kuni 0,1% iga täitmisega viivitatud kalendripäeva eest kuni kohustuste nõuetekohasele täitmisele asumiseni jooksva kuutasu maksumusest.
  6. Punktis 7.6 nimetatud mittenõuetekohaseks teenuseks loetakse muuhulgas, kuid mitte ainult:
     1. olukorda, kus teenuse pakkuja ei järgi lepingus kokkulepitut, tellija juhiseid või õigusaktiga teenuse teostamisele kehtestatud nõudeid;
     2. teenust osutab õigusaktidele nõutule mittevastav isik;
     3. teenuse pakkuja on esitanud lepingu sõlmimisel või lepingu täitmise käigus valeandmeid.
  7. Kui tellija hilineb talle esitatud nõuetekohase arve tasumisega, tasub tellija teenuse pakkuja nõudel

viivist 0,1% tähtajaks tasumata summast iga tasumisega hilinetud kalendripäeva eest kuni arve tasumiseni, kuid mitte üle 20% tasumata summast.

* 1. Tellijal on õigus nõuda teenuse pakkujalt leppetrahvi kuni 1000,00 eurot konfidentsiaalsuskohustuse iga rikkumise eest.
  2. Tellijal on õigus leping ühepoolselt üles öelda, kui teenuse pakkujal:
     1. puuduvad vajalikud registreeringud, sertifikaadid, litsentsid, load või nõusolekud, sh kui pädev asutus teeb teenuse pakkuja suhtes tegevusloa andmisest keeldumise, kehtetuks tunnistamise või kehtivuse peatamise otsuse või kui teenuse pakkuja tegevusloa kehtivus lõppeb lepingu kehtivuse ajal;
     2. kui teenuse pakkuja ei asu lepingulisi teenuseid tähtaegselt täitma või ei tule täitmisega toime.
  3. Lepingu alusel leppetrahvi või viivise nõudeõigus ei välista poolte õigust kasutada muid

seadusest tulenevaid õiguskaitsevahendeid.

* 1. Leppetrahvi tasumine ei vabasta pooli lepingust tulenevate kohustuste täitmisest.
  2. Leppetrahvid ja viivised tasutakse 15 (viisteist) kalendripäeva jooksul vastava nõude

saamisest arvates.

* 1. Leppetrahvide ja viiviste nõudeõigus on 12 (kaksteist) kalendrikuud alates vastava rikkumise avastamisest arvates. Tellijal on õigus vähendada lepingu maksumust leppetrahvi summa võrra.

1. **Garantii**
   1. Teenusepakkuja kinnitab, et tehtud tööle ja paigaldatud seadmetele kohaldub garantiiaeg vähemalt 24 kuud.
   2. Garantiiaeg algab töö vastuvõtmisel tellija poolt, mis fikseeritakse aktina.
   3. Garantii kehtivuse ajal on teenusepakkuja kohustatud kõrvaldama töös tekkinud või ilmnenud puudused ja mittevastavused viivitamata, sõltumata puuduse või mittevastavuse põhjusest, selle põhjustanud isikust ning tema süüst. Teenusepakkuja ei ole kohustatud puudust või mittevastavust kõrvaldama, kui ta tõendab, et selle on õigusvastase käitumisega põhjustanud tellija või isik, kelle eest tellija vastutab.
   4. Puudused ja vead, mille tõttu ei ole võimalik lepingu eset või selle osa sihtotstarbeliselt kasutada, kohustub teenusepakkuja kõrvaldama nii kiiresti kui võimalik. Väheolulised puudused, mis ei takista lepingu eseme kasutamist, kõrvaldatakse 10 tööpäeva jooksul arvates teenusepakkuja teavitamisest.
   5. Kui teenusepakkuja ei kõrvalda esinenud puudusi või mittevastavusi õigeks ajaks, on tellijal õigus kõrvaldada puudused ja mittevastavused ise või tellida see töö kolmandalt isikult. Teenusepakkuja on kohustatud tellijale hüvitama kõik sellega kaasnevad kulud tellija esitatud e-arve alusel.
   6. Lepingus garantii kohta kokku lepitu ei välista ega piira teenusepakkuja õigusaktidest tulenevat vastutust.
2. **Lepingu jõustumine ja muutmine**
   1. Leping jõustub selle allkirjastamisest ja kehtib 48 kuud.
   2. Pooltel on õigus Lepingu muutmises kokku leppida üksnes seaduses ja lepingus sätestatud juhtudel ning juhul, kui muutmise tingivad objektiivsed asjaolud, mida tellijal ei olnud võimalik lepingu sõlmimise ajal ette näha ja lepingu muutmata jätmise korral satuks täielikult või olulises osas ohtu lepinguga taotletud eesmärgi saavutamine.
   3. Lepingu lõppemine või lõpetamine ei vabasta pooli enne lepingu lõppemise päeva tekkinud kohustuste täitmisest.
3. **Kontaktisikud**
   1. Tellija esindaja:……………….
      1. teenuse teostamisega seotud organisatoorsetes igapäevaküsimustes, sh ruumide üleandmine teenuse teostamiseks, hoone ja ruumide igapäevane avamine ning sulgemine teenuse teostamiseks, iga konkreetne isik, andmed esitatakse lepingu sõlmimisel.
   2. Teenusepakkujat esindab lepingust tulenevates õigustes ja kohustustes: \_\_\_\_\_\_\_\_ või tema asendaja.
4. **Teated**
   1. Teadete edastamine toimub üldjuhul telefoni, e-posti või posti teel. Juhul, kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti nõuded teisele poolele. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel.
   3. Kontaktandmete muutusest on pool kohustatud informeerima teist poolt 5 (viie) tööpäeva jooksul.
   4. Juhul, kui pool on lepingu kehtivuse aja jooksul muutnud oma kontaktandmeid ning

ei ole sellest teist poolt kirjalikku taasesitamist võimaldavas vormis informeerinud, loetakse

teade poole poolt kättesaaduks, kui teade on saadetud kõige viimastele poole poolt teatatud

kontaktandmetele.

* 1. Kirjalik teade loetakse poole poolt kättesaaduks, kui teade on üle antud allkirja vastu või kui teade on saadetud postiasutuse poolt tähitud kirjaga poole poolt lepingus näidatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirja saatmisele järgnevale tööpäeval.

1. **Muud sätted**
   1. Lepinguga reguleerimata küsimustes juhinduvad pooled Eesti Vabariigi seadustest ja teistest asjassepuutuvatest õigusaktidest.
   2. Lepingu allkirjastamisega kaotavad kehtivuse kõik varem kehtinud pooltevahelised kirjalikud ja suulised kokkulepped lepingu objekti kohta.

**Poolte andmed ja allkirjad**

|  |  |  |
| --- | --- | --- |
| **Tellija** |  | **Teenuse pakkuja** |
| Riigimetsa Majandamise Keskus  Registrikood 70004459  Mõisa/3, Sagadi küla, Haljala vald,  Lääne-Viru maakond  Tel 676 7500  E-post [rmk@rmk.ee](mailto:rmk@rmk.ee) |  | Registrikood  Tel  E-post |
|  | |  |
| (allkirjastatud digitaalselt) | | (allkirjastatud digitaalselt) |
|  | |  |
|  | |  |
|  | |  |

Lisa 3

RMK ja vahelise [Vali kuupäev] lepingu nr

juurde

**ISIKUANDMETE TÖÖTLEMISE NÕUDED**

**VOLITATUD TÖÖTLEJALE**

[Vali kuupäev]

(hiliseima digitaalallkirja kuupäev)

Käesolev lisa sätestab nõuded teenuse pakkujale, kes on lepingu täitmisel isikuandmete volitatud töötlejaks.

1. Teenuse pakkujal ei ole lubatud lepingujärgseid kohustusi anda üle kolmandale isikule ega kaasata oma lepingujärgsete kohustuste täitmiseks kolmandat isikut ilma tellija sellekohase selgesõnalise kirjaliku nõusolekuta.
2. Teenuse pakkuja on kohustatud:
   1. tagama lepingueelsete läbirääkimiste ja lepingu täitmise käigus ükskõik mis vormis saadud teabe, sealhulgas isikuandmete, konfidentsiaalsuse ning ei edasta ega võimalda sellele teabele juurdepääsu kolmandale isikule ilma tellija sellekohase selgesõnalise kirjaliku nõusolekuta;
   2. mitte edastama punktis 2.1 nimetatud isikuandmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma tellija sellekohase selgesõnalise kirjaliku nõusolekuta;
   3. kasutama ja töötlema punktis 2.1 nimetatud isikuandmeid üksnes lepingu täitmiseks ja tellija dokumenteeritud juhiste alusel, välja arvatud juhul, kui teenuse pakkuja on kohustatud teavet töötlema teenuse pakkuja suhtes kohalduva õiguse alusel. Viimati nimetatud juhul teavitab teenuse pakkuja tellijat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu teenuse pakkuja suhtes kohalduva õigusega keelatud;
   4. võimaldama juurdepääsu punktis 2.1 nimetatud isikuandmetele ainult nendele isikutele, kellel on selleks oma tööülesannete täitmiseks vajadus ning tagama, et need isikud on teadlikud ning järgivad isikuandmete töötlemisalaseid nõudeid ja õigusakte, nad on saanud asjakohase koolituse eelmainitud nõuete kohta, on võtnud endale konfidentsiaalsuskohustuse või neile kehtib asjakohane seadusest tulenev konfidentsiaalsuskohustus. Vastav konfidentsiaalsuskohustus jääb kehtima pärast lepingu lõppemist.
   5. täitma kõiki kehtivaid isikuandmete töötlemisalaseid nõudeid, andmete turvalisust puudutavaid ning isikuandmete kaitse alaseid Euroopa Liidu ja Eesti Vabariigi õigusakte ja muid eeskirju;
   6. rakendama järgmisi organisatsioonilisi, füüsilisi ja infotehnilisi turvameetmeid punktis 2.1 nimetatud isikuandmete kaitseks juhusliku või tahtliku volitamata muutmise; juhusliku hävimise ja tahtliku hävitamise eest ning õigustatud isikule andmete kättesaadavuse takistamise eest, volitamata töötlemise s.h. avalikustamise eest:
      1. vältima kõrvaliste isikute juurdepääsu isikuandmete töötlemiseks kasutatavatele seadmetele;
      2. ära hoidma isikuandmete omavolilist lugemist, kopeerimist, salvestamist, muutmist ja kustutamist andmetöötlussüsteemis, samuti andmekandjate omavolilist teisaldamist;
      3. ära hoidma isikuandmete omavolilist lugemist, kopeerimist, salvestamist, muutmist ja kustutamist ning tagama, et tagantjärele oleks võimalik kindlaks teha, millal, kelle poolt ja milliseid isikuandmeid loeti, kopeeriti, salvestati, muudeti või kustutati või millal, kelle poolt ja millistele isikuandmetele andmetöötlussüsteemis juurdepääs saadi;
      4. tagama, et igal andmetöötlussüsteemi kasutajal oleks juurdepääs ainult temale töötlemiseks lubatud isikuandmetele ja temale lubatud andmetöötluseks;
      5. tagama andmete olemasolu isikuandmete edastamise kohta: millal, kellele ja millised isikuandmed edastati, samuti selliste andmete muutusteta säilimise;
      6. tagama, et isikuandmete edastamisel andmesidevahenditega ja andmekandjate transportimisel ei toimuks isikuandmete omavolilist lugemist, kopeerimist, salvestamist, muutmist või kustutamist;
      7. pidama arvestust isikuandmete töötlemisel kasutatavate tema kontrolli all olevate seadmete ja tarkvara üle, dokumenteerides järgmised andmed:
   7. seadme nimetus, tüüp ja asukoht ning seadme valmistaja nimi;
   8. tarkvara nimetus, versioon, valmistaja nimi ja kontaktandmed;
   9. teavitama tellijat toimunud või põhjendatult kahtlustatava käesoleva lepingulisa punktis 2.1 sätestatud konfidentsiaalsuskohustuse rikkumisest; punktis 2.6 ja selle alapunktides 2.6.1-2.6.6 sätestatud turvameetmete rikkumisest, mis põhjustab, on põhjustanud või võib põhjustada edastatavate, salvestatud või muul viisil töödeldavate isikuandmete juhusliku või ebaseadusliku hävitamise, kaotsimineku, muutmise või loata avalikustamise või neile juurdepääsu, kirjalikult viivitamata aga mitte hiljem kui kakskümmend neli (24) tundi pärast sellest teada saamist.

Teates tuleb vähemalt:

* + 1. kirjeldada (isikuandmetega seotud) rikkumise laadi, sealhulgas puudutatud andmesubjektide liike ja arvu ning puudutatud kirjete liike ja arvu;
    2. teatada andmekaitse töötaja ja tema kontaktandmed või muu kontaktpunkt, kust saab lisateavet;
    3. soovitada meetmeid (isikuandmetega seotud) rikkumise võimalike negatiivsete mõjude leevendamiseks;
    4. kirjeldada (isikuandmetega seotud) rikkumise tõttu andmesubjektidele tekkivaid tagajärgi ja potentsiaalseid ohte;
    5. kirjeldada teenuse pakkuja/või kolmandast isikust alltöötleja poolt välja pakutud või võetud meetmeid (isikuandmetega seotud) rikkumisega tegelemiseks ja
    6. esitada muud teavet, mis on mõistlikult nõutav, et tellija saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks;
  1. tellija eelnevalt kirjalikul heakskiidul lõpetama käesoleva lepingulisa punktis 2.7 nimetatud rikkumise ning kohaldama meetmeid (isikuandmetega seotud) rikkumise lahendamiseks, sealhulgas vajaduse korral rikkumise võimaliku kahjuliku mõju kõrvaldamiseks ja leevendamiseks;
  2. kustutama lepingu lõppemisel kõik käesoleva lepingulisa punktis 2.1 nimetatud isikuandmed ja nimetatute koopiad 30 päeva jooksul, v.a juhul, kui õigusaktidest tuleneb teisiti;
  3. tegema tellijale kättesaadavaks kogu teabe, mida tellija peab vajalikuks lepingus sätestatud kohustuste täitmise tõendamiseks;
  4. võimaldama tellijal või tellija poolt volitatud audiitoril teha auditeid ja kontrolle ning panustama nendesse;
  5. kohustuma võimaluse piires asjakohaste tehniliste ja korralduslike meetmete abil käesoleva lepingulisa punktis 2.1 nimetatud isikuandmete osas tellijal täita tellija kohustust vastata taotlustele andmesubjekti õiguste teostamiseks ning teostada nende õiguste teostamisest tulenevaid toiminguid (andmete parandamine, sulgemine, kustutamine).

1. Käesoleva lepingulisa punktis 1.1 sätestatud konfidentsiaalsuse nõue ei laiene informatsiooni avaldamisele teenuse pakkuja audiitorile ja advokaadile.
2. Käesoleva lepingulisa punktis 2.1 sätestatud konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.
3. Tulenevalt konfidentsiaalse informatsiooni laadist on tellijal õigus seada täiendavaid nõuded ja/või juhised isikuandmete töötlemiseks.
4. Kõik käesoleva lepingulisa punktis 2.1 nimetatud kohustused kehtestab teenuse pakkuja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei tellija ega ka teenuse pakkuja.

**Poolte allkirjad**

**RMK Volitatud töötleja**

**[Vali sobiv] [Vali sobiv]**

Lisa 4  
RMK ja [Company]  
vahelise [Vali kuupäev] lepingu nr   
juurde

**ANDMETÖÖTLUSE TINGIMUSED VOLITATUD TÖÖTLEJALE**

[Vali kuupäev]

(hiliseima digitaalallkirja kuupäev)

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab [Company] (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus [Company]

**[Vali sobiv] [Vali sobiv]**